cyanic-selkie/wikianc huggingface dataset:
ফুন-ত্শোগ্স-র্নাম-র্গ্যাল
ঙ্গাগ-দ্বাং-র্নাম-র্গ্যালের সঙ্গে সম্পর্ক
১৫৯২ খ্রিষ্টাব্দে 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর চতুর্থ প্রধান বা র্গ্যাল-দ্বাং-'ব্রুগ-পা কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো এবং রালুং বৌদ্ধবিহারের অষ্টাদশ প্রধান ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন ফুন-ত্শোগ্স-র্নাম-র্গ্যাল দ্পাগ-ব্সাম-দ্বাং-পোকে সমর্থন করেন। এই ঘটনায় কার্মা-ব্কা'-ব্র্গ্যুদ ধর্মসম্প্রদায়ের সঙ্গে ঙ্গাগ-দ্বাং-র্নাম-র্গ্যালের সমর্থকদের মধ্যে বিরোধ শুরু হয়, 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ১৬১৬ খ্রিষ্টাব্দে ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভুটান নামে পরিচিত। কিছুদিন পরে গ্ত্সাং-পা রাজবংশ ঙ্গাগ-দ্বাং-র্নাম-র্গ্যালের বিরুদ্ধে এক সৈন্যবাহিনী পাঠান কিন্তু তারা পরাজিত হন।
৫টার্স: ক্যাসল অব ডার্ক মাস্টার
৫টার্স: ক্যাসল অব ডার্ক মাস্টার ২০১১ সালের একটি হিন্দি চলচ্চিত্র। ছবির গল্প লিখেছেন ভি এস বিজয়ালক্ষ্মী এবং ছবিটি পরিচালনা করেছেন জি বেনুগোপাল। লাইট মাস্টার ও ডার্ক মাস্টার এর দৈত্য চরিত্রে অভিনয় করেছেন অবিনাশ এছাড়াও এতে বেশ কিছু শিশুশিল্পী রয়েছে।
অমানুষ ২
অমানুষ ২ ১৪ এপ্রিল ২০১৫ তারিখে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি তামিল চলচ্চিত্র নান এর বাংলা সংস্করণ। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন সোহম চক্রবর্তী, পায়েল সরকার ও অনিন্দ চ্যাটার্জি।
ধর্মানুভূতির উপকথা ও অন্যান্য
ধর্মানুভূতির উপকথা ও অন্যান্য বাংলাদেশি লেখক হুমায়ুন আজাদ রচিত একটি সংকলন গ্রন্থ। এটি ২০০৪ সালের ফেব্রুয়ারিতে ঢাকার আগামী প্রকাশনী থেকে গ্রন্থাকারে প্রকাশিত হয়। এই সংকলনে প্রবন্ধ, গল্প এবং সাক্ষাৎকারসমূহ গৃহীত হয়েছে।
আজাদ এই সংকলন গ্রন্থ উৎসর্গ করেছিলেন গণতন্ত্র ও মুক্তযুদ্ধের অতন্ত্র প্রহরীদের এবং মৌলবাদবিরোধীদের হাতে।
সংকলন তালিকা
এই বইয়ে সংকলিত প্রবন্ধ, গল্প এবং সাক্ষাৎকারসমূহ:
সংবৃত সম্মুখ প্রসারিত স্বরধ্বনি
সংবৃত সম্মুখ প্রসারিত স্বরধ্বনি (Close front unrounded vowel) এক ধরনের স্বরধ্বনি যা বহু কথ্য ভাষায় প্রচলিত। আন্তর্জাতিক ধ্বনিমূলক বর্ণমালায় এই ধ্বনিটিকে চিহ্ন দিয়ে নির্দেশ করা হয়। এর X-SAMPA প্রতীক <tt>i</tt>।
স্বরধ্বনিটি অত্যন্ত সাধারণ। যেসব ভাষাতে তিন বা ততোধিক স্বরধ্বনি আছে, তাদের প্রায় সবগুলিতে ধ্বনিমূল আকারে এর দেখা পাওয়া যায়।
খাজা (পদবি)
খাজা হলো ফার্সি ভাষার একটি শব্দ। ফার্সি খা (خواه) শব্দে ইচ্ছে, আকাঙ্ক্ষা বা মনোকামনার ভাব আছে, যা থেকে খাজা শব্দের উৎপত্তি। শব্দটি তুর্কি ভাষায় hodja or hoca, বসনীয় ভাষায় hodža, আলবেনীয় ভাষায় hoxha, গ্রিক ভাষায় hotzakis, রোমানীয় ভাষায় ''hogea': রুপে প্রচলিত আছে। খাজা শব্দের অর্থ সম্মানী, ধনী, গুরু, জ্ঞানী, শক্তিশালী, স্বামী অথবা দুঃখহরণকারী ইত্যাদি। খাজা বাংলাদেশ, ভারত এবং  পাকিস্তানে সুফী পীর, দরবেশ এবং শাসকদের পদবিরূপে ব্যবহৃত হয়ে আসছে।
রুসো ভ্রাতৃদ্বয়
'''অ্যান্থনি জে. রুসো (জন্ম ফেব্রুয়ারি ৩, ১৯৭০) ও জোশেপ ভিনসেন্ট রুসো (জন্ম জুলাই ৮, ১৯৭১), যারা একত্রে রুসো ভ্রাতৃদ্বয় বা রুসো ব্রাদার্স''' নামেও পরিচিত, হলেন মার্কিন চলচ্চিত্র ও টেলিভিশন পরিচালক। এই দুই ভাইয়েরা তাদের কাজ অধিকাংশ মিলিত হয়ে করে এবং মাঝে মাঝে প্রযোজক, চিত্রনাট্যকার, অভিনেতা এবং সম্পাদক হিসেবেও কাজ করেন।
রুসো ভ্রাতৃদ্বয় মার্ভেল সিনেম্যাটিক ইউনিভার্সের চলচ্চিত্র ক্যাপ্টেন আমেরিকা: দ্য উইন্টার সোলজার (২০১৪), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯) পরিচালনা করেছেন। উল্লেখিত চলচ্চিত্রের মধ্যে, এন্ডগেম বিশ্বব্যাপী $২ বিলিয়নের চেয়েও বেশি আয়কারী সর্বোচ্চ দ্রুত চলচ্চিত্র হয়ে ওঠে। এছাড়াও, চলচ্চিত্রটি সর্বোচ্চ-আয়কারী সুপারহিরো চলচ্চিত্র এবং সর্বসময়ের সর্বোচ্চ-আয়কারী দ্বিতীয় চলচ্চিত্র হয়ে ওঠে।
এই ভ্রাতৃদ্বয় আবার এরেস্টেড ডেভেলপমেন্ট ও কমিউনিটি ধারাবাহিকে কাজ করার জন্য সুপরিচিত এবং এই টিভি ধারাবাহিকের জন্য তারা একটি এমি পুরস্কার অর্জন করেন।
দ্বাদশ জাতীয় সংসদ নির্বাচন অনুষ্ঠানের কর্মপরিকল্পনা
২০২২ সালের ১৪ সেপ্টেম্বর বাংলাদেশের ত্রয়োদশ নির্বাচন কমিশন হাবিবুল আউয়াল কমিশন দ্বাদশ জাতীয় সংসদ নির্বাচন উপলক্ষে দ্বাদশ জাতীয় সংসদ নির্বাচন অনুষ্ঠানের কর্মপরিকল্পনা প্রকাশ করে। এতে সুষ্ঠু নির্বাচন, চ্যালেঞ্জ, চ্যালেঞ্জ উত্তরণের উপায়, নির্বাচনে ইভিএম ব্যবহার, আইন সংস্কার, নির্বাচন কমিশনের করণীয়, দলগুলোর কার্যক্রম খতিয়ে দেখা, নির্বাচন সংশ্লিষ্ট সংস্থা সমূহের কাজ প্রভৃতি বিষয় উল্লেখ করা হয়েছে।
প্রেক্ষাপট
২০১৯ সালের ৩০ জানুয়ারি একাদশ জাতীয় সংসদের প্রথম অধিবেশন শুরু হয়। ফলে ২০২৪ সালের ২৯ জানুয়ারির মধ্যে দ্বাদশ জাতীয় সংসদ নির্বাচন সম্পন্ন করার সাংবিধানিক বাধ্যবাধকতা রয়েছে। এ নির্বাচনকে সামনে রেখে বাংলাদেশ নির্বাচন কমিশন সুশীল সমাজ, গণমাধ্যম প্রতিনিধি, শিক্ষাবিদ, নির্বাচন বিশেষজ্ঞ ও নির্বাচন পর্যবেক্ষক এবং নিবন্ধিত রাজনৈতিক দলগুলোর সাথে মতবিনিময় করে ২০২২ সালের ১৪ সেপ্টেম্বর একটি কর্মপরিকল্পনা প্রকাশ করে।
চ্যালেঞ্জ
নির্বাচন কমিশন ১৪টি চ্যালেঞ্জ ঠিক করেছে। যথা:
চ্যালেঞ্জসমূহ উত্তরণের উপায়
কর্মপরিকল্পনায় চ্যালেঞ্জসমূহ উত্তরণের জন্য ১৯টি উপায় নির্ধারণ করা হয়েছে। যথা:
প্রতিক্রিয়া
নির্বাচন কমিশনের এই কর্মপরিকল্পনাকে আবেদনহীন আখ্যা দিয়েছে ইসলামী আন্দোলন বাংলাদেশ। বিএনপি বলেছে এটি আওয়ামী লীগকে টিকিয়ে রাখার ষড়যন্ত্র।
ডেভিড ডুকভ্‌নি
ডেভিড উইলিয়াম ডুকভ্‌নি (David William Duchovny; জন্ম: ৭ আগস্ট ১৯৬০) একজন মার্কিন অভিনেতা। তিনি দি এক্স-ফাইল্‌স-এ এফবিআই স্পেশাল এজেন্ট ফক্স মাল্ডার চরিত্রে, এবং ক্যালিফোর্নিকেশন-এ হ্যাংক মুডি চরিত্র অভিনয় করে দুইবার গোল্ডেন গ্লোব পুরস্কার জয় করেন।
প্রাথমিক জীবন
ডুকভ্‌নির জন্ম মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরে। তার মা মার্গারেট ছিলেন একজন স্কুল প্রশাসক ও শিক্ষক, এবং বাবা অ্যামরাম ডুকভ্‌নি (১৯৯৭-২০০৩) মার্কিন ইহুদী কমিটির হয়ে প্রচারকের কাজ করতেন। ডেভিড ডুকভ্‌নির দাদা-দাদী ছিলেন যথাক্রমে বেলারুশের মিনস্ক, এবং পোল্যান্ডের ওয়ারশ থেকে আসা ইহুদি। ডুকভ্‌নির মা স্কটল্যান্ড থেকে আমেরিকায় অভিবাসী হন।
পড়াশোনা
ডুকভ্‌নি তার স্নাতোকোত্তর ডিগ্রি লাভ করেন ইংরেজি সাহিত্যে, আমেরিকার ইয়েল ইউনিভার্সিটি থেকে, এবং এর পর পরই তিনি তার পোস্ট ডক্টোরাল থিসিস পিএইচডি শুরু করেন, যা এখনো সম্পূর্ণ হয় নি। তার গবেষণার বিষয় হচ্ছে Magic and Technology in Contemporary Poetry and Prose বা তুলনামূলক কাব্য ও গদ্য সাহিত্যে যাদু ও প্রযুক্তি।
থেলমা রিটার
থেলমা রিটার (Thelma Ritter; জন্ম: ১৪ ফেব্রুয়ারি ১৯০২ - ৫ ফেব্রুয়ারি ১৯৬৯) ছিলেন একজন মার্কিন অভিনেত্রী। তিনি শ্রমিক-শ্রেণির চরিত্রে তার হাস্যরসাত্মক চরিত্র এবং তার বলিষ্ঠ নিউ ইয়র্কের উচ্চারণের জন্য সর্বাধিক পরিচিত। তিনি ছয়বার শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেছেন, যা এই বিভাগে সর্বাধিক মনোনয়নের রেকর্ড। গ্লেন ক্লোজ শ্রেষ্ঠ অভিনেত্রী ও পার্শ্ব অভিনেত্রী বিভাগে ৭টি মনোনয়ন নিয়ে তার থেকে এগিয়ে যাওয়া একমাত্র অভিনেত্রী। তার অস্কার মনোনীত চলচ্চিত্রসমূহ হল অল অ্যাবাউট ইভ (১৯৫০), দ্য মেটিং সিজন (১৯৫১), উইথ আ সং ইন মাই হার্ট (১৯৫২), পিকআপ অন সাউথ স্ট্রিট (১৯৫৩), পিলো টক (১৯৫৯), বার্ডম্যান অব আলকাট্রেজ (১৯৬২)। তার অভিনীত সর্বশেষ চলচ্চিত্র হল হোয়াট্‌স সো ব্যাড অ্যাবাউট ফিলিং গুড? (১৯৬৮)।
মঞ্চে তিনি নিউ গার্ল ইন টাউন নাটকে অভিনয়ের জন্য ১৯৫৮ সালে শ্রেষ্ঠ অভিনেত্রী বিভাগে টনি পুরস্কার অর্জন করেন এবং টেলিভিশনে গুডইয়ার টেলিভিশন প্লেহাউজ-এ অভিনয় করে ১৯৫৫ সালে একটি প্রাইমটাইম এমি পুরস্কারের মনোনয়ন লাভ করেন।
প্রারম্ভিক জীবন ও বিবাহ
রিটার ১৯২৭ সালে অভিনেতা জোসেফ মোরানের সাথে বিবাহ বন্ধনে আবদ্ধ হন। মোরান ১৯৩০-এর দশকের মাঝামাঝি সময়ে তার পেশা পরিবর্তন করেন এবং প্রথমে প্রতিনিধি ও পরে বিজ্ঞাপন নির্বাহী হিসেবে কর্মজীবন শুরু করেন। বিবাহ পরবর্তী সময়ে রিটার মঞ্চে সফল হতে না পেরে অভিনয় থেকে সরে গিয়ে তার দুই সন্তান মনিকা ও জো'কে লালন পালনের দিকে মনযোগী হওয়ার সিদ্ধান্ত নেন।
তাতিয়ানা শোয়েনমেকার
তাতিয়ানা শোয়েনমেকার (Tatjana Schoenmaker; জন্ম ৯ জুলাই ১৯৯৭) একজন দক্ষিণ আফ্রিকান সাঁতারু, যিনি ব্রেস্টস্ট্রোক ইভেন্টে পারদর্শী। তিনি ২০২০ অলিম্পিক গেমসে ২০০ মিটার ব্রেস্টস্ট্রোকে স্বর্ণপদক জয় ও বিশ্ব রেকর্ড স্থাপন করেন এবং ১০০ মিটার ব্রেস্টস্ট্রোকে রৌপ্য পদক জয় করেন। তিনি ২০০ মিটার ব্রেস্টস্ট্রোকের দীর্ঘ কোর্সে বিশ্ব রেকর্ডধারী।
২০২০ গ্রীষ্মকালীন অলিম্পিক
২০২১ সালের জুনে, শোয়েনমেকার ২০২০ গ্রীষ্মকালীন অলিম্পিকে দক্ষিণ আফ্রিকার প্রতিনিধিত্ব করার যোগ্যতা অর্জন করেন।
শোয়েনমেকার জাপানের টোকিওতে অনুষ্ঠিত ২০২০ গ্রীষ্মকালীন অলিম্পিকে,  ২০০ মিটার ব্রেস্টস্ট্রোকের সম্ভাব্য বিজয়ী হিসেবেই প্রবেশ করেন।
প্রতিযোগিতার পঞ্চম দিনে ২০০ মিটারের ব্রেস্টস্ট্রোকের প্রাথমিক হিটে, শোয়েনমেকার ২:১৯.১৬ সময়ে সাঁতার শেষ করে একটি নতুন অলিম্পিক রেকর্ড স্থাপন করেন ও সামগ্রিকভাবে প্রথম স্থানে থেকে সেমিফাইনালে পৌঁছে যান। এটি রিকি পেডারসনের ২:১৯.১১ সময়ের বিশ্ব রেকর্ড থেকে সেকেন্ডের এক দশমাংশেরও কম। এই ইভেন্টের সেমিফাইনালে, শোয়েনমেকার ২:১৯.৩৩ সময়ে সাঁতার শেষ করেন এবং প্রথম স্থানে থেকে ফাইনালে পৌঁছান। ফাইনালে, শোয়েনমেকার ২০০ মিটার ব্রেস্টস্ট্রোকে ২: ১৮.৯৫ সময় নিয়ে একটি নতুন বিশ্ব রেকর্ড স্থাপন করেন এবং স্বর্ণপদক জয় করেন।   তার বিশ্ব রেকর্ডটি, ২০২০ অলিম্পিক গেমসে সাঁতারে প্রথম ব্যক্তিগত বিশ্ব রেকর্ড ছিল। তিনি ২০২০ সালের গ্রীষ্মকালীন অলিম্পিকে দক্ষিণ আফ্রিকার প্রথম ক্রীড়াবিদ হিসেবে স্বর্ণপদক জয় করেন। তার সতীর্থ কাইলিন করবেটও ফাইনালে পৌঁছেছিলেন, যার মাধ্যমে ২০০০ সিডনি অলিম্পিকের পর প্রথমবারের মতো দক্ষিণ আফ্রিকার দুই নারী একই ইভেন্টের ফাইনালে পৌঁছান।
মালকাপুর (আকোলা)
মালকাপুর (আকোলা) (Malkapur) ভারতের মহারাষ্ট্র রাজ্যের আকোলা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৬ মিটার (১৯২২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মালকাপুর (আকোলা) শহরের জনসংখ্যা হল ১২,৪৮৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে মালকাপুর (আকোলা) এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
তথ্যসূত্র
Malkapur
বরিস লেয়োনিদভিচ পাস্তের্নাক
রাশিয়ার বাইরে পাস্তের্নাক পরিচিত তার ডক্টর জিভাগো উপন্যাসের জন্য। ১৯০৫ সালের রুশ বিপ্লব ও দ্বিতীয় বিশ্বযুদ্ধের মধ্যবর্তী সময়ের ঘটনাপ্রবাহ নিয়ে গ্রন্থটি রচিত। সমাজতান্ত্রিক রাষ্ট্রচিন্তার আদর্শের সাথে সাংঘর্ষিক হওয়ায় উপন্যাসটি তৎকালীন সোভিয়েত ইউনিয়নে প্রকাশ করা সম্ভব হয়নি। পরবর্তীতে ১৯৫৭ সালে ইতালির মিলানে এটি প্রকাশিত হয়। তার পরের বছরই এ উপন্যাসের জন্য পাস্তের্নাক সাহিত্যে নোবেল পুরস্কারের জন্য মনোনিত হন। কিন্তু ব্যাপারটি সোভিয়েত সরকার ভালভাবে নেয় নি। সোভিয়েত সরকারের চাপে এবং তার বিরুদ্ধে চলমান আন্দোলনের পরিপ্রেক্ষিতে তিনি নোবেল পুরস্কার বর্জনের সিদ্ধান্ত নেন। নোবেল কমিটির কাছে লেখা এক পত্রে তিনি উল্লেখ করেন, সোভিয়েত সরকারের প্রতিক্রিয়াই তার পুরস্কার বর্জনের প্রধান কারণ।
১৯৬০ সালে ফুসফুসের ক্যান্সারে তার মৃত্যু হয়।
লুংলেই জেলা
ভারতের উত্তরপূর্বাঞ্চলে মিজোরাম রাজ্যের ৮টি জেলার অন্যতম লুংলেই জেলা।২০১১ সালের আদমশুমারি অনুযায়ী, জনসংখ্যার বিচারে, আইজলের পরে এটি মিজোরামের দ্বিতীয় বৃহত্তম জেলা।
ইতিহাস
ক্যাপ্টেন জে শেকসপিয়ারের নেতৃত্বে লুসাই সামরিক অভিযান ১৮৮২ সালের মার্চ মাসে চট্টগ্রাম থেকে লুংলেই (তদানীন্তন লুংলে) পৌঁছায়। তিনজন কর্মকর্তা এবং ২৫০ জন সিপাহী দ্বারা সৈন্যবাহিনী গঠিত হয়। তারা 'ফোর্ট লুঙ্গল' নামে পরিচিত একটি কাঠের কাঠামো নির্মাণ করেছিলেন, এইভাবেই লুংলেইকে ব্রিটিশ শাসনের প্রশাসনিক নিয়ন্ত্রণে রাখা হয়েছিল। দক্ষিণ লুসাই পাহাড়, চট্টগ্রাম বিভাগের অধীনে একটি পৃথক প্রশাসনিক একক গঠিত হয় ১৮৯১ সালের ১লা এপ্রিল এবং ১৮৯৮ সাল পর্যন্ত এর অস্তিত্ব ছিল, যখন উত্তর ও দক্ষিণ লুশাই পাহাড়গুলিকে একত্রিত করে লুসাই পাহাড় জেলা তঈড়ি করা হয় এবং এই জেলাকে আসামের প্রশাসনিক নিয়ন্ত্রণাধীনে রাখা হয় এবং লুংলেই এর জন্যে একজন সাব-ডিভিশনাল অফিসার নিযুক্ত করা হয়। ১৯৭২ সালের ২১শে জানুয়ারি কেন্দ্রশাসিত অঞ্চল হিসেবে মিজোরাম স্বীকৃত হলে, নবগঠিত তিনটি জেলার অন্যতম হিসেবে লুংলেই প্রতিষ্ঠিত হয়।
নামকরণের ইতিহাস
এই জেলার নামকরণ করা হয়, তার সদর দপ্তর লুংলেই-এর নামে। লুংলেই, কখনও কখনও লুংলে-ও বলা হয়ে থাকে।মিজো ভাষায় লুংলেই মানে একটি শিলার সেতু। তাওয়াং নদীর উপনদী ঘাসি নদীর গতিপথে প্রাপ্ত একটি সেতুর মত পাথরের নাম থেকেই জেলার নামকরণ করা হয়েছে।
ভৌগোলিক অবস্থান
লুংলেই জেলাটি উত্তরে মামিত এবং আইজল জেলা, পশ্চিমে বাংলাদেশ, দক্ষিণ লোয়াংলাই জেলা, দক্ষিণ-পূর্ব দিকে সাইহা জেলা, পূর্বদিকে মিয়ানমার ও উত্তর-পূর্বদিকে সেরছিপ জেলা দ্বারা সীমাবদ্ধ। জেলার আয়তন ৪৫৭৮ বর্গকিলোমিটার। আয়তনের বিচারে এটি মিজোরামের বৃহত্তম জেলা। লুংলেই টাউন হল জেলার প্রশাসনিক সদর দপ্তর।
প্রশসনিক বিভাগ
জেলাটিতে ৩টি প্রধান মহকুমা রয়েছেঃ নাহতিহাল, লুংলেই এবং লাবুং।জেলাটিতে মোত ৭টি বিধানসভা কেন্দ্র রয়েছেঃ দক্ষিণ তুইপুই, লুংলেই উত্তর, লুংলেই পূর্ব, লুংলেই পশ্চিম, লুংলেই দক্ষিণ, থোরাং এবং পশ্চিম তুইপুই।
জনসংখ্যার উপাত্ত
২০১১ সালের আদমশুমারি অনুযায়ী লুংলেই জেলার জনসংখ্যা ১৬১,৪২৮ জন যা প্রায় সেন্ট লুসিয়া. রাষ্ট্রের সমান। জনসংখ্যার বিচারে ভারতের ৬৪০টি জেলার মধ্যে লুংলেই-এর অবস্থান ৫৯৭তম। জনসংখ্যার ঘনত্ব  ।২০০১-২০১১র দশকে জেলার জনসংখ্যা বৃদ্ধির হার  ছিল ১৭.৬৪%। লুংলেই এর লিঙ্গ অনুপাত প্রতি 1000 পুরুষে ৯৪৭ জন মহিলা এবং সাক্ষরতার হার এর ৮৮.৮৬%.
পরিবহণ
মিজোরামের দ্বিতীয় রাজধানী লুংলেই, আকাশপথ ও রেলপথ দ্বারা সংযুক্ত নয়। নিকটতম বিমানবন্দর হল লেংপুই বিমানবন্দর এবং নিকটবর্তী রেল জংশন শিলচর জংশন।
মেসিয়ার ৪
দৃষ্টিপাত
এম৪ এমনকি ক্ষুদ্রতম দূরবীক্ষণ যন্ত্রগুলিতেও আলোর ঝাপসা বলের ন্যায় সুস্পষ্ট। এটি আকাশে চাঁদের মতো একই আকারে উপস্থিত হয়। এটি আন্তারেসের মাত্র ১.৩ ডিগ্রি পশ্চিমে অবস্থিত খুঁজতে সর্বাপেক্ষা সহজ বর্তুলাকার ক্লাস্টারগুলির মধ্যে একটি, এটি উজ্জ্বল নক্ষত্র, উভয় বস্তু প্রশস্ত ক্ষেত্র টেলিস্কোপে দৃশ্যমান রয়েছে। পরিমিত আকারের টেলিস্কোপগুলি পৃথক তারাগুলি সমাধান করতে শুরু করবে, যার মধ্যে এম৪ এর মধ্যে সবচেয়ে উজ্জ্বলতার আপাত মাত্রা ১০.৮ হয়।
বৈশিষ্ট্য
এম৪ হল নবম শ্রেণির একটি ঢিলেঢালাভাবে ঘনীভূত ক্লাস্টার এবং এটি ৭৫ আলোক-বছর জুড়ে বিস্তৃত। এটি এর মূল অংশ জুড়ে একটি বৈশিষ্ট্যযুক্ত "বার" কাঠামো বৈশিষ্ট্যযুক্ত, মাঝারি আকারের দূরবীন থেকে দৃশ্যমান। কাঠামোটি ১১ তম-দৈর্ঘ্যের তারা নিয়ে গঠিত এবং প্রায় ২.৫' দীর্ঘ এবং ১৭৮৩ সালে এটি প্রথম উইলিয়াম হার্শেল দ্বারা চিহ্নিত করা হয়েছিল। এম৪ এর মধ্যে কমপক্ষে ৪৩ বিষমতারা লক্ষ্য করা গেছে।
এম৪ প্রায় ৭,২০০ আলোকবর্ষ দূরে হওয়ায় এটি সৌরজগতের নিকটতম বর্তুলাকার ক্লাস্টার। এর আনুমানিক বয়স ১২.২ বিলিয়ন বছর।
জ্যোতির্বিদ্যায়, হাইড্রোজেন এবং হিলিয়াম ব্যতীত অন্যান্য উপাদানের প্রাচুর্যকে ধাতবতা বলা হয় এবং এটি সাধারণত সূর্যের তুলনায় আয়রনের প্রাচুর্যের অনুপাত দ্বারা চিহ্নিত করা হয়। এই ক্লাস্টারের পরিমাপিত লোহার পরিমাণ:
এই মানটি হল হাইড্রোজেনের সাথে সূর্যের একই অনুপাতের তুলনায় লোহার অনুপাতের লগারিদম। সুতরাং ক্লাস্টারে প্রচুর পরিমাণে আয়রন রয়েছে যা সূর্যের লোহার প্রাচুর্যের ৮.৫% এর সমান। প্রাচুর্যের পরিমাপের উপর ভিত্তি করে, এমন প্রমাণ রয়েছে যে এই ক্লাস্টারে দুটি স্বতন্ত্র তারার জনসংখ্যা রয়েছে। জনসংখ্যার প্রতিটি হল তারাগুলির একটি গ্রুপ যা প্রায় একই সময়ে তৈরি হয়েছিল। সুতরাং ক্লাস্টারটির নক্ষত্র গঠন কমপক্ষে দুটি পৃথক চক্রের মধ্য দিয়ে হতে পারে।
উল্লেখযোগ্য তারা
১৯৯৫ সালে হাবল স্পেস টেলিস্কোপের দিয়ে তোলা ছবিগুলি এম৪-তে সাদা বামন নক্ষত্র প্রকাশ পেয়েছে যা ১৩ বিলিয়ন বছর বয়সে মিল্কিওয়ে গ্যালাক্সির প্রাচীনতম তারকাদের মধ্যে একটি। এরকম একটি সাদা বামন একটি পালসারের সহচর যুগ্ম তারকা, পিএসআর বি ১৬২০-২৬ এবং বৃহস্পতির চেয়ে ২.৫ গুণ ভরের একটি গ্রহ প্রদক্ষিণ করে একটি বলে প্রমাণিত হয়েছে।
স্পিনথারিস্কোপ
একটি টেলিস্কোপের মাধ্যমে মেসিয়ার ৪ এর দর্শন রবার্ট বার্নহ্যাম জুনিয়র একটি স্পিনথারিস্কোপে দেখা হাইপারকিনেটিক আলোকিত আলফা কণাকে দেখা হিসাবে বর্ণনা করেছেন ( বার্নহ্যামের সেলেস্টিয়াল হ্যান্ডবুকের তিন নম্বর পৃষ্ঠা: ভলপেকুলার মাধ্যমে পাভো দেখুন )।
বহিঃসংযোগ
Messier 4
মিলিটারি কলেজ অব টেলিকমিউনিকেশন ইঞ্জিনিয়ারিং
মিলিটারি কলেজ অব টেলিকমিউনিকেশন ইঞ্জিনিয়ারিং হল ভারতীয় সেনাবাহিনীর ১৯১১ সালে প্রতিষ্ঠিত কর্পস অব সিগনালসের ইঞ্জিনিয়ারিং প্রশিক্ষণ প্রতিষ্ঠান। এটি ইন্দোরের কাছে অবস্থিত, যেটি আগে মহোও নামে পরিচিত ছিল, যা এখন মধ্যপ্রদেশের ডঃ আম্বেদকর নগর নামে পরিচিত।
উইলিয়াম টেইলার
উইলিয়াম টেইলর (১৮০৮-১৮৯২) ছিলেন ইস্ট ইন্ডিয়া কোম্পানির একজন সরকারী কর্মচারী, যিনি ১৮২৯ থেকে ১৮৬৭ অবধি ভারতে বাস করতেন। তিনি ১৮৫৫ সালে পাটনার কমিশনার নিযুক্ত হন এবং ১৮৫৭ সালের সিপাহি বিদ্রোহের দমন-অভিযানে জড়িত ছিলেন। স্থানীয় জনগণের বিরুদ্ধে তার পদক্ষেপগুলি ঊর্ধ্বতন কর্মকর্তাদের দ্বারা অত্যধিক কঠোর হিসাবে বিবেচিত হলে তাকে সাময়িক বরখাস্ত করে ময়মনসিংহের সিভিল ও সেশন জজ পদে নিয়োগ দেওয়া হয়েছিল। এর কিছুদিন পর পদত্যাগ করে তিনি আইন ব্যবসা শুরু করেন।
কাজ
একজন শৌখিন শিল্পী হিসাবে টেইলর তার চিত্রে দৈনন্দিন জীবনের দৃশ্য, আদালত, সামরিক বাহিনী এবং জীবনের বিভিন্ন স্তরে থাকা ভারতীয়দের প্রতিদিনের পোশাক আঁকেন। তার ছয়টি চিত্রাঙ্কনকে অন্তর্ভুক্ত করে ১৮৪২ সালে লন্ডনে "স্কেচেস ইলোস্ট্রেটিং দ্য ম্যানারস অ্যান্ড কাস্টমস অব দ্য ইন্ডিয়ানস অ্যান্ড অ্যাংলো ইন্ডিয়ানস ড্রন অন স্টোন ফ্রম দ্য অরিজিনাল ড্রয়িং ফ্রম লাইফ" নামক বই প্রকাশিত হয়। ১৮৮১ এবং ১৮৮২ সালে টেইলর তার নিজের অঙ্কিত ১০০টি চিত্র সহ দুই খণ্ডে "থার্টি-এইট ইয়ার্স ইন ইন্ডিয়া" আত্মজীবনীটি প্রকাশ করেছিলেন।
জলরঙে তিনি পশ্চিমবঙ্গের বর্ধমানের রাজা-কে চিত্রিত করেছিলেন। তিনি সম্ভবত মাহতাব চাঁদ ছিলেন, যিনি ১৮২০ সালে জন্মগ্রহণ করেছিলেন এবং ১৮৩২ থেকে ১৮৭৯ সাল তার মৃত্যুর আগ পর্যন্ত রাজা ছিলেন। তিনি ব্রিটিশদের দ্বারা একজন আলোকিত এবং বিশ্বস্ত শাসক হিসাবে বিবেচিত ছিলেন। চিত্রটি ব্রাউন ইউনিভার্সিটি গ্রন্থাগারের অ্যান এস.কে. ব্রাউন সামরিক সংগ্রহ এর অংশ।
যুদ্ধাপরাধীদের বিচারের দাবিতে আন্দোলনসমূহ
যুদ্ধাপরাধীদের বিচারের দাবিতে আন্দোলন: ১৯৭২ হতে বর্তমান এই প্রবন্ধ-টিতে ১৯৭২ হতে বর্তমান সময় পর্যন্ত যুদ্ধাপরাধীদের বিচারের দাবিতে আন্দোলনের পর্যায়ক্রমিক ইতিহাস তুলে ধরা হয়েছে।
১৯৭২
১৯৭২ সালে শহীদ বুদ্ধিজীবীদের নেতৃত্বে আন্দোলন শুরু হয়। বিশেষ করে জহির রায়হানের মা অগ্রণী ভূমিকা পালন করেন।
১৯৭৯
১৯৭৯ সালে মুক্তিযোদ্ধা সংসদের নেতৃত্বে আন্দোলন শুরু হয়।
১৯৮৮
ডা. এম এ হাসানের নেতৃত্বে শহীদ লেফটেন্যান্ট সেলিম মঞ্চ হতে আন্দোলন শুরু হয়।
১৯৯২
১৯৯১ সালের ২৯শে ডিসেম্বর গোলাম আযমকে জামায়াতে ইসলামী তাদের দলের আমীর ঘোষণা করলে বাংলাদেশে জনবিক্ষোভের সূত্রপাত হয়। বিক্ষোভের অংশ হিসাবে ১৯৯২ সালের ১৯শে জানুয়ারি ১০১ জন সদস্য বিশিষ্ট একাত্তরের ঘাতক দালাল নির্মূল কমিটি গঠিত হয় জাহানারা ইমামের নেতৃত্বে। তিনি হন এর আহ্বায়ক। এর পাশাপাশি মুক্তিযুদ্ধের চেতনাবিরোধী প্রতিরোধ মঞ্চ, ১৪টি ছাত্র সংগঠন, প্রধান প্রধান রাজনৈতিক জোট, শ্রমিক-কৃষক-নারী এবং সাংস্কৃতিক জোটসহ ৭০টি সংগঠনের সমন্বয়ে পরবর্তীতে ১১ই ফেব্রুয়ারি, ১৯৯২ সালে ‘মুক্তিযুদ্ধের চেতনা বাস্তবায়ন ও একাত্তরের ঘাতক দালাল নির্মূল জাতীয় সমন্বয় কমিটি’ গঠিত হয়। সর্বসম্মতিক্রমে এর আহ্বায়ক নির্বাচিত হন জাহানারা ইমাম। এই কমিটি ১৯৯২ সালে ২৬শে মার্চ ’গণআদালত’ এর মাধ্যমে সোহরাওয়ার্দী উদ্যানে একাত্তরের নরঘাতক গোলাম আযমের ঐতিহাসিক বিচার অনুষ্ঠান করে। গণআদালাতে গোলাম আযমের বিরুদ্ধে দশটি সুনির্দিষ্ট অভিযোগ উত্থাপিত হয়। ১২ জন বিচারক সমন্বয়ে গঠিত গণআদালতের চেয়ারম্যান জাহানারা ইমাম গোলাম আযমের ১০টি অপরাধ মৃত্যুদণ্ডযোগ্য বলে ঘোষণা করেন।
২০০৬
২০০৬ এ আন্দোলনের ডাক দেন সেক্টর কমান্ডার্স ফোরাম।
২০০৭
right|thumb|250px| সরকারি বাঙলা কলেজের ছাত্র-ছাত্রীদের মানববন্ধন ২০০৭ - এ তত্ত্বাবধায়ক সরকারের সময় জরুরি অবস্থার হুমকির মধ্যেও সরকারি বাঙলা কলেজ -এর শিক্ষার্থীবৃন্দ যুদ্ধাপরাধীদের বিচারের দাবিতে ও বাঙলা কলেজ বধ্যভূমিতে মুক্তিযুদ্ধের স্মৃতি সংরক্ষণের দাবিতে আন্দোলনের সূচনা করে এবং পর্যায়ক্রমে মানববন্ধন, প্রতীকী অনশন, সমাবেশ, পথসভা, মিছিল, নিরবতা পালন, প্রতীকী বেদিতে পুষ্প অর্পণ ইত্যাদি শান্তিপূর্ণ কর্মসূচি পালন করে।    সাধারণ ছাত্র-ছাত্রীদের উদ্যোগে, নেতৃত্বে ও সমন্বয়ে শুরু হওয়া চলমান এই আন্দোলনে কলেজের জাতীয় অঙ্গনের মুক্তিযুদ্ধভিত্তিক সংগঠন, সাংস্কৃতিক সংগঠন, বিশিষ্ট ব্যক্তিবর্গ, বিভিন্ন রাজনৈতিক-অরাজনৈতিক সংগঠন সুদৃঢ় সমর্থন ব্যক্ত করে।     ২০০৭ হতে ২০১০ পর্যন্ত রাজপথে সক্রিয় ভূমিকা পালনের পাশাপাশি ছাত্র-ছাত্রীরা ইন্টারনেটের মাধ্যমে ডিজিটাল আন্দোলন সবসময়ই অব্যাহত রাখে।
২০১৩
২০১৩ সালের শাহবাগ আন্দোলন বাংলাদেশের রাজধানী ঢাকার শাহবাগে ফেব্রুয়ারির ৫ই তারিখ শুরু হয়। এই দিন আন্তর্জাতিক অপরাধ ট্রাইব্যুনাল ১৯৭১ সালে বাংলাদেশের স্বাধীনতা যুদ্ধের সময় সংঘটিত যুদ্ধাপরাধ এবং মানবতার বিরুদ্ধে অপরাধের অভিযোগে অভিযুক্ত আসামী আব্দুল কাদের মোল্লার বিচারের রায় ঘোষণা করে। কবি মেহেরুন্নেসাকে হত্যা, আলুব্দি গ্রামে ৩৪৪ জন মানুষ হত্যা সহ মোট ৬টি অপরাধের ৫টি প্রমাণিত হওয়ায় আদালত তাকে যাবজ্জীবন কারাদণ্ড প্রদান করে। কিন্তু এতোগুলো হত্যা, ধর্ষণ, সর্বোপরী গণহত্যা ও মানবতার বিরুদ্ধে অপরাধের শাস্তি হিসেবে যাবজ্জীবন কারাদণ্ডকে বাংলাদেশের আপামর জনসাধারণ মেনে নিতে পারেনি। রায়ের প্রতিক্রিয়া হিসেবে বিপুল সংখ্যক মানুষ ঢাকার শাহবাগে জড়ো হতে শুরু করে এবং এর অনুসরণে একসময় দেশটির অনেক স্থানেই সাধারণ মানুষের বিক্ষোভ সমাবেশ শুরু হয় ও এই আন্দোলনের মুখপাত্র ও নেতা হলেন ডা. ইমরান এইচ সরকার। এটি স্বাধীন বাংলাদেশের ইতিহাসে সবচেয়ে বড় সহিংস গণ-আন্দোলন।।
বাবুল ইসলাম মসজিদ
বাবুল ইসলাম মসজিদ জাপানের তোচিগির একটি জামে মসজিদ। এটি ওইয়ামা রুট ৪ ও রুট ৫০ এর মোড়ে অবস্থিত। মসজিদের মূল হলটি প্রায় ৬০০ জন মুসল্লি ধারণ করতে পারে।
এমসজিদে দৈনিক পাঁচ ওয়াক্ত নামাজ ও শুক্রবারে জুমার নামাজের পাশাপাশি তারাবীহ, ঈদের নামাজের জামাতও অনুষ্ঠিত হয়। এছাড়া, প্রতি শনিবার সাপ্তাহিক কোরআন শিক্ষার মাহফিলের আয়োজন করা হয়। মসজিদের অন্যান্য ক্রিয়াকলাপগুলো মধ্যে উল্লেখযোগ্য হল ইসলাম ধর্মে ধর্মান্তরিতকরণ, ইসলামী বিবাহ, লাশের গোসল ও জানাজা ইত্যাদি।
র‌্যান্ডাল ক্রেমার
স্যার উইলিয়াম র‌্যান্ডাল ক্রেমার (জন্ম: ১৮ মার্চ, ১৮২৮ - মৃত্যু: ২২ জুলাই, ১৯০৮) ছিলেন একজন ইংরেজ সংসদ সদস্য এবং সমাজসেবী। তিনি ১৯০৩ সালে শান্তিতে নোবেল পুরস্কার লাভ করেন।
স্পারুল
SPARUL, বা SPARQL/Update, একটি ঘোষণামূলক ডেটা ম্যানিপুলেশন ভাষা যা SPARQL 1.0 কোয়েরি ভাষার মানের ভিত্তিতে তৈরি হয়েছে। SPARUL ট্রিপল স্টোর বা কোয়াড স্টোরের মধ্যে থাকা RDF ডেটা সন্নিবেশ, মোছা এবং আপডেট করার ক্ষমতা প্রদান করেছে। SPARUL মূলত হিউলেট-প্যাকার্ড তৈরি করেছিল এবং SPARQL 1.1 আপডেট শিরোনামের বর্তমান W3C সুপারিশের ভিত্তি হিসাবে ব্যবহার করা হয়েছে। SPARQL 1.1 প্রকাশের সাথে সাথে, SPARUL কে বাতিল করা হয়েছে এবং কেবল SPARQL এর সম্ভাব্য ভবিষ্যতের পরিমার্জনগুলোর জন্য অনুপ্রেরণার উত্স হিসাবে বিবেচনা করা উচিত, কিন্তু বাস্তব-বিশ্বের অ্যাপ্লিকেশনগুলোর জন্য নয়।
উদাহরণ
একটি গ্রাফে কিছু ট্রিপল যোগ করা হচ্ছে। স্নিপেটটি RDF স্টোরের ডিফল্ট গ্রাফে ঢোকানোর জন্য দুটি RDF ট্রিপল বর্ণনা করে। এই SPARQL/Update অনুরোধে একটি মুছে ফেলার জন্য একটি ট্রিপল এবং যোগ করার জন্য একটি ট্রিপল রয়েছে (একটি বইয়ের শিরোনাম সংশোধন করতে এখানে ব্যবহার করা হয়েছে)। অনুরোধকৃত পরিবর্তনটি নামকৃত গ্রাফ যা এই ইউআরআই দ্বারা নির্দেশ করছে তার মধ্যে পরিবর্তনটি ঘটাবে।  নীচের উদাহরণে পুরানো বইয়ের সমস্ত রেকর্ড মুছে ফেলার অনুরোধ রয়েছে (২০০০ সালের আগের তারিখ সহ) এই স্নিপেটটি একটি প্যাটার্নের উপর ভিত্তি করে এক নামকৃত গ্রাফ থেকে অন্য নামকৃত গ্রাফে রেকর্ড কপি করে। একটি প্যাটার্নের উপর ভিত্তি করে একটি নামকৃত গ্রাফ থেকে অন্য নামকৃত গ্রাফে রেকর্ডগুলো সরানোর উদাহরণ।
ইজ্জ-উন-নিসা
ইজ্জ-উন-নিসা বেগম ছিলেন মুঘল সম্রাট শাহজাহানের তৃতীয় স্ত্রী। তিনি আকবরাবাদি মহল (যা সম্ভবত তিনি আকবরাবাদ শহরের বাসিন্দা ছিলেন বলে ইঙ্গিত করে), এবং তিনি শাহজাহানাবাদে (বর্তমান পুরাতন দিল্লি ) আকবরাবাদি মসজিদটি নির্মাণ করেন। কোনও কোনও জায়গায়, তাকে সিরহিন্দি বেগম নামেও উল্লেখ করা হয়েছে।
পরিবার
ইজ্জ-উন-নিসা বেগম ছিলেন মির্জা ইরাজের কন্যা, যিনি শাহনওয়াজ খান উপাধি ধারণ করেছিলেন। তিনি ছিলেন আব্দুল রহিম খান-ই-খানার খানার পুত্র ও বৈরাম খাঁয়ের নাতি। বৈরাম খান ছিলেন একজন কালো ভেড়া তুর্কোমান পীর-আলি বাহারলুর বংশধর। মির্জা খান মানুচির নামে তার এক ভাই ছিল।
বিবাহ
১৬১৭ সালে, দাক্ষিণাত্য বিজয়ের পর, যুবরাজ খুররম (ভবিষ্যত শাহজাহান) তার পিতা সম্রাট জাহাঙ্গীরের কাছে প্রস্তাব পেশ করেন যে, ইজ্জ-উন-নিসার দাদা আবদুল রহিম খানকে সমস্ত সদ্য অধিকৃত দক্ষিণ দ্বীপের সুবাদারি দেওয়া উচিত। তিনি ইজ্জ-উন-নিসার বাবা শাহনওয়াজ খানকে দক্ষিণাত্যের কার্যকরী সর্বাধিনায়ক নিযুক্ত করেছিলেন। উভয় নিয়োগই শাহজাহানের প্রতি তাদের ভবিষ্যৎ আনুগত্যের নিশ্চয়তা প্রদান করে। শাহনওয়াজের যুবতী কন্যা ইজ্জ-উন-নিসা বেগমকে তৃতীয় স্ত্রী হিসেবে গ্রহণ করে তিনি ঐতিহ্যগতভাবে আরও দৃঢ়ভাবে গাঁটছড়া বাঁধেন। এমনকি তিনি তার পিতা জাহাঙ্গীরের সাথে পরামর্শ করারও প্রয়োজনবোধ করেননি। যাইহোক, শাহজাহানের রাজত্বকালের একজন সমসাময়িক দরবারের জীবনীকার মুহাম্মদ আমিন কাজভিনির মতে, রাজকুমারের উপর জোর করে বিয়ে করা হয়েছিল। ১৬১৭ সালের ২ সেপ্টেম্বর বুরহানপুরে এই বিয়ে অনুষ্ঠিত হয় এবং এটি একটি সম্পূর্ণ 'ধর্মীয় অনুমোদিত বিবাহ অনুষ্ঠানের মাধ্যমে বৈবাহিক বন্ধন' ছিল।
২৫শে জুন ১৬১৯ সালে আগ্রাতে তাঁর একমাত্র পুত্র সন্তানের জন্ম হয়।
জাহাঙ্গীর তার নাম রাখেন সুলতান জাহান আফ্রোজ মির্জা। কিন্তু সন্তানটি শুভ ক্ষণে জন্ম না নেওয়ায় তিনি তাকে নিজের কাছে রাখেননি বরং তাকে তার দাদা আবদুর রহিম খানের কাছে পাঠিয়ে দেন দাক্ষিণাত্যে প্রয়াত আবদুল রহিমের কন্যা জনান বেগমের সান্নিধ্যে। প্রিন্স দানিয়াল মির্জাকে তার তত্ত্বাবধানে আনা নিযুক্ত করা হয়। জাহাঙ্গীর তার স্মৃতিকথা তুজক-ই-জাহাঙ্গিরিতে বলেছেন যে ১৬২১ সালে সমস্ত জ্যোতিষীরা ভেবেছিলেন যে শাহজাহানের পুত্র প্রিন্স শাহ সুজা, যিনি গুটিবসন্তে আক্রান্ত হয়েছিলেন, মারা যাবেন। যাইহোক, জ্যোতিষী জোতিক রায়ের মতে, তার আরেক ছেলে যাকে জাহাঙ্গীর পছন্দ করতেন না তিনি মারা যাবেন। আর তাই ইজ-উন-নিসের ছেলে ১৬২১ সালের মার্চ মাসে বুরহানপুরে অকাল মৃত্যুবরণ করেন।
সমসাময়িক, বর্ণনাকারী ইনায়েত খানের একটি উক্তি অনুসারে, যদিও শাহজাহান তাকে এবং কান্দাহারী বেগমকে বিয়ে করেছিলেন, 'তবুও তার সমস্ত আনন্দ এই খ্যাতিমান মহিলার ( মমতাজ মহল ) কেন্দ্রিক ছিল, এতটাই তিনি অন্যদের প্রতি অনুভব করেননি। স্নেহের হাজারতম অংশ যা তিনি মরহুম মহারাজের জন্য করেছিলেন।' কাজভিনির মতে, 'এই দুই স্ত্রী স্ত্রীত্বের উপাধি ছাড়া আর কিছুই উপভোগ করেননি।' যাইহোক, মুমতাজ মহলের মৃত্যুর পর, ইনায়েত খান উল্লেখ করেন যে ইজ্জ-উন-নিসা বেগম এবং ফতেহপুরি মহল (তাঁর অন্য একজন স্ত্রী) সম্রাটের বিশেষভাবে অনুগ্রহ করেছিলেন।
স্থাপত্যে অবদান
ইজ্জ-উন-নিসা বেগম দিল্লির দক্ষিণ অংশে একটি প্রধান বাজারে একটি সেরাই এবং একটি চিত্তাকর্ষক মসজিদ সরবরাহ করেছিলেন। ১৬৫৬ সালে শাহজাহান এই মসজিদটি নামাজের জন্য ব্যবহার করেছিলেন। এটি বর্তমানে বিদ্যমান নেই, তবে ১৯শ শতকের চিত্রগুলি নির্দেশ করে যে মসজিদটি ফতেপুরী মহল (শাহজাহানের স্ত্রীদের মধ্যে একজন) এবং জাহানারা বেগম দ্বারা নির্মিত সমসাময়িক মসজিদগুলির মতো ছিল।
সারগাম (প্রতিষ্ঠান)
সারগাম বাংলাদেশের সবচেয়ে পুরনো এবং সফল অডিও ক্যাসেট প্রযোজনাকারী প্রতিষ্ঠানগুলোর একটি। ১৯৮৫ সালে তৎকালীন পশ্চিম জার্মানি ফেরত এক বাংলাদেশীর উদ্যোগে এই সারগামের যাত্রা শুরু হয়। সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১।
ইতিহাস
প্রতিষ্ঠার পর থেকেই সারগাম বিভিন্ন ধরনের অ্যালবাম বের করত। তার মাঝে ব্যান্ড গান ছাড়াও আধুনিক, পপ, রবীন্দ্র, নজরুল সহ সব ধারার জনপ্রিয় সব শিল্পীদের অ্যালবাম বের করতো। এর পাশাপাশি সারগাম থেকে মাঝে মাঝে ইংরেজি অ্যালবামও বের হত।
এর ক্যাসেটের কোণায় অ্যালবামের সংখ্যা লেখা থাকতো যেমনঃ সারগাম ১, সারগাম ২। এর ফলে প্রকাশিত অ্যালবামটি সারগামের কত তম অ্যালবাম সেটা সহজে বুঝা যেতো।
বাংলা ব্যান্ডের পৃষ্ঠপোষকতা
বাংলা গানে ব্যান্ডের পথচলা সারগামের হাত ধরে শুরু হয় এবং অন্যতম পৃষ্ঠপোষক হিসেবে এর নাম সবচেয়ে উল্লেখ্যযোগ্য। বাংলাদেশে মেটাল ধারাকে জনপ্রিয় এবং প্রতিষ্ঠিত করতে সারগামের ভূমিকা অবিস্মরণীয়।
সারগাম প্রযোজনা করেছে এমন ব্যান্ডের তালিকাঃ
অ্যালবাম
সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১। এই অ্যালবামে ছিল মাঝ রাতে চাঁদ, ছাইরা গেলাম মাটির পৃথিবী, ভণ্ড বাবা সহ মোট ১২টি গান, যা তৎকালীন সময়ে খুবই জনপ্রিয় হয়েছিলো। এই অ্যালবামটি বাংলা ব্যান্ড গানের সর্বকালের সেরা অ্যালবামগুলোর একটি বিবেচনা করা হয়।
সারগাম থেকে অনেক ব্যান্ডের প্রথম অ্যালবাম বের হয়েছে, যারা পরবর্তিতে জনপ্রিয়তা পেয়েছে।
ব্যান্ডের পাশাপাশি জনপ্রিয় শিল্পীদের একক অ্যালবামেও ছিল সারগাম-এর আধিপত্য।
মোল্লা
মোল্লা (ফারসি, ملا) আরবি-ফার্সি ভাষার একটি শব্দ। শব্দটি কোরানে উল্লেখিত আরবি শব্দ মাওলা (مَوْلَى) এর সংক্ষিপ্ত রুপ। ভারতীয় উপমহাদেশে প্রচলিত মৌলভী (আরবি: مولوی) এবং মাওলানা (আরবি: مولانا) শব্দ দুটির উৎপত্তিও মাওলা শব্দ হতে। মাওলা অর্থ রক্ষক, কর্তা, নেতা বা অভিভাবক। মোল্লা বাংলাদেশ এবং বিভিন্ন মুসলিম দেশে মুসলমানদের পদবী রুপে ব্যবহৃত হয়ে আসছে। শেফারডিক ইহুদিদের নেতৃত্বস্থানীয় ব্যক্তিবর্গকেও মোল্লা পদবি ব্যবহার করতে দেখা যায়।
চিকিলা
চিকিলা (বৈজ্ঞানিক নাম:Chikila fulleri) লেজহীন, প্রত্যঙ্গহীন উভচর প্রাণী। গোত্রীয় নাম Chikilidae (চিকিলিডি)। প্রাণীটি চিকিলা গণের ফুলেরি প্রজাতির। এটি সিসিলিয়ান পর্বের উভচর প্রাণী। সিসিলিয়ান পর্বের উভচর প্রাণীদের বৈশিষ্ট্য হচ্ছে, এদের পা বা অন্য কোনো প্রত্যঙ্গ নেই। চিকিলা মাটির নিচে বাস করে।
নামকরণ
ভারতীয় দৈনিক দ্য হিন্দুতে ২২ ফেব্রুয়ারি প্রকাশিত এক প্রতিবেদনে বলা হয়েছে, দিল্লি বিশ্ববিদ্যালয়ের অধ্যাপক সত্যভামা দাস বিজুর নেতৃত্বে ভারতীয় ও ইউরোপীয় একদল গবেষক প্রায় পাঁচ বছর গবেষণার পর উত্তর ভারতের ২৫০টির মতো স্থানে গবেষণাজরিপ চালিয়ে পা ও লেজহীন উভচর প্রাণীর এক প্রজাতির সন্ধান পান। মেঘালয়ের গারো অঞ্চলের মানুষ প্রাণীটিকে গারো ভাষায় চিকিলা বলে। তাদের ধারণা, এটি একধরনের বিষাক্ত সাপ। অধ্যাপক বিজুর গবেষক দলের সদস্যরা প্রাণীটির অঙ্গসংস্থান ও ডিএনএ বিশ্লেষণ করে দেখতে পান, এটি Herpele ও Gegeneophis থেকে সম্পূর্ণ স্বতন্ত্র একটি গণের প্রত্যঙ্গহীন প্রজাতি। তারা এর নামকরণ করেন গারো শব্দ ‘চিকিলা’ দিয়ে। তাদের রচিত গবেষণা সন্দর্ভটি ব্রিটিশ রয়েল সোসাইটির জার্নালে প্রকাশিত হয়। তারা দাবি করেন, এই প্রজাতির উদ্ভব ডাইনোসরের যুগে এবং এর নিকটতম আত্মীয়রা এখনো আফ্রিকায় বাস করে।
আকার
চিকিলার দৈর্ঘ্য ১১ ইঞ্চি, ব্যাস প্রায় ১ দশমিক ৮ ইঞ্চি, ছোট ছোট দাঁতযুক্ত মুখের দৈর্ঘ্য আধা ইঞ্চির কাছাকাছি হতে পারে। লেজ নেই, পশ্চাদ্ভাগ কেঁচো বা দুমুখো সাপের মতো দেখা যায়।
শুককীট পর্যায়
মা চিকিলা মাটির নিচে বাসা বাঁধে ও ডিম দেয়। ডিমগুলো জড়িয়ে কুণ্ডলী পাকিয়ে থাকে। দুই-তিন মাসের মধ্যে ডিম ফুটে বাচ্চা বেরোয়। অন্যান্য উভচরের মতো এদের কোনো শুককীট পর্যায় নেই। সরাসরি বেরিয়ে আসা চিকিলা আকারে ছোট কিন্তু দেখতে পূর্ণবয়স্ক চিকিলার মতোই।
প্রাপ্তিস্থান
সম্প্রতি ভারতের আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড, ত্রিপুরা, সিকিম ও পশ্চিমবঙ্গের বিভিন্ন স্থানে মাটি খুঁড়ে চিকিলার সন্ধান পাওয়া গেছে। তাছাড়া বাংলাদেশের লাউয়াছড়া জাতীয় উদ্যানেও চিকিলা পাওয়া গেছে।
শোলমারি নদী
শৈলমারী নদী বা শোলমারি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শোলমারি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৯।
প্রবাহ
শোলমারি নদীটি খুলনা জেলার ডুমুরিয়া উপজেলার রংপুর ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার বটিয়াঘাটা উপজেলার বটিয়াঘাটা ইউনিয়ন এলাকায় প্রবহমান কাজীবাছা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
অবস্থান
নদীটি খুলনা জেলার ডুমুরিয়া ও বটিয়াঘাটা উপজেলায় অবস্থিত।
অঞ্জুম সিং
অঞ্জুম সিং (১৯৬৭- ১৭ নভেম্বর ২০২০) একজন ভারতীয় শিল্পী, যার কাজগুলি শহুরে বাস্তুশাস্ত্র, পরিবেশের অবক্ষয় এবং ক্যান্সারের সাথে তার নিজের লড়াইয়ের উপর দৃষ্টি নিবদ্ধ করে। তিনি ভারতের নয়াদিল্লিতে জন্মগ্রহণ করেছিলেন এবং তিনি সেখানে বসবাস ও কাজ চালিয়ে যান। সিং নামকরা ভারতীয় শিল্পী অর্পিতা সিং এবং পরমজিৎ সিংয়ের মেয়ে ছিলেন।
জীবনের প্রথমার্ধ
সিংহের জন্ম ১৯৬৭ সালে নয়াদিল্লিতে শিল্পী অর্পিতা সিং এবং পরমজিৎ সিংহের ঘরে। তিনি শান্তিনিকেতনের কলা ভাবনা থেকে চারুকলা থেকে স্নাতকোত্তর করেন এবং হাঙ্গেরিয়ান-ভারতীয় চিত্রশিল্পী অমৃতা শের-গিল দ্বারা প্রভাবিত হন। তিনি ১৯৯১ সালে দিল্লি বিশ্ববিদ্যালয়ের কলেজ অফ আর্ট থেকে চারুকলায় স্নাতকোত্তর করেছিলেন। তিনি ১৯৯৯ থেকে ১৯৯৪ সালের মধ্যে ওয়াশিংটন ডিসি -র কর্করান স্কুল অফ আর্টস অ্যান্ড ডিজাইনে চিত্রাঙ্কন এবং প্রিন্ট তৈরির বিষয়ে পড়াশোনা করেন।
ক্যারিয়ার
সিং হাঙ্গেরিয়ান-ভারতীয় শিল্পী অমৃতা শের-গিলকে তার প্রথম শৈল্পিক প্রভাবক হিসাবে চিহ্নিত করেছিলেন যেমন তার প্রথম দিকের কাজগুলি আলঙ্কারিক মোটিভগুলিকে কেন্দ্র করে ছিল। তার কাজগুলি পরে শহুরে বাস্তুশাস্ত্র এবং পরিবেশগত অবক্ষয়ের চিত্র প্রদর্শন করে। ভারত, সিঙ্গাপুর এবং মার্কিন যুক্তরাষ্ট্রে একক শোতে সেগুলি প্রদর্শন করা হয়েছিল, তার গ্রুপ প্রদর্শনী ভারতের অন্যান্য শহর ছাড়াও মেলবোর্ন, কায়রো এবং লন্ডনে প্রদর্শিত হয়েছিল। ২০০২ সালে নিউইয়র্কে তার প্রথম ব্যক্তিগত শো প্রদর্শিত হওয়ার পর একটি পর্যালোচনাতে দ্য নিউ ইয়র্ক টাইমস উল্লেখ করেছে, "তাদের চমকপ্রদ রুপ এবং মনোমুগ্ধকর রঙের সাথে অঞ্জুম সিংয়ের একক আত্মপ্রকাশের ছয়টি চিত্র নিউইয়র্কে তাৎক্ষণিকভাবে তাকে স্বাগত জানিয়েছে, যদিও তাদের ঝোঁক রয়েছে তাদের অর্থ সংরক্ষণ করার। "
তার শেষ প্রদর্শনী, ২০১২ সালের সেপ্টেম্বরে নয়াদিল্লির তালওয়ার গ্যালারিতে অনুষ্ঠিত আই অ্যাম স্টিল হিয়ার শিরোনামের চিত্রটি, তার নিজের শরীরের ও ক্যান্সারের সাথে লড়াইয়ের দ্বারা আত্মজীবনীমূলক ছিল। চিত্রগুলি মিশ্র মিডিয়ায় তেল ব্যবহার করে তৈরী। অঞ্জুম সিংয়ের "অ্যাগোনি অ্যান্ড এক্সট্যাসি" শীর্ষক একটি পর্যালোচনাতে দ্য হিন্দু উল্লেখ করেছিলেন, "এটি মরসুমের সবচেয়ে ভালো প্রদর্শনী, যা কাগজপত্রে পৃথক চিত্রকর্ম ও কাজকর্মের দলবদ্ধকরণের নাটকীয় দৃষ্টিভঙ্গি উপস্থাপন করে।" এটি লক্ষ করা যায় যে তার অন্তরঙ্গ এবং সংবেদনশীল আত্মজীবনীমূলক চিত্রগুলি তার নিজের অসুস্থতা থেকে শুরু করে এবং ক্যান্সারের বিরুদ্ধে লড়াই করেছে।
তার বিখ্যাত কয়েকটি কাজের মধ্যে রয়েছে ব্লিড ব্লেড ব্লাড রেড (২০১৫), হার্ট (মেশিন) (২০১৬) এবং ব্ল্যাকনেস (২০১৬)।
তিনি ২০০২-০৩ সালে লন্ডনের গারস ওয়ার্কস স্টুডিওতে আবাসনের জন্য চার্লস ওয়ালেস ট্রাস্ট ফেলোশিপ পেয়েছিলেন এবং এর আগে ১৯৯১ সালে সাহিত্য কলা পরিষদের যুব মহোৎসবে একটি পুরষ্কারও অর্জন করেছিলেন।
সিং ২০২০ সালের ১৭ নভেম্বর নয়াদিল্লিতে ক্যান্সারের সাথে দীর্ঘ লড়াইয়ের পরে মারা গিয়েছিলেন, তখন তাঁর বয়স ছিল ৫৩ বছর।
গ্রুপ প্রদর্শনী
সূত্র: * ১৯৯৪: এশিয়ান আমেরিকান আর্ট সেন্টার,  বিট্রেয়াল / এম্পাওইয়ারমেন্ট , নিউ ইয়র্ক, এনওয়াই, মার্কিন * ১৯৯৬: ভোপাল, ভারত ৬ষ্ঠ ভারত ভবন বিয়ান্নলে
* ১৯৯৭: ন্যাশনাল গ্যালারী অফ মডার্ন আর্ট (এনজিএমএ),  স্বাধীনতার রং,  নয়াদিল্লি, ভারত
* ১৯৯৭: সাহামাট,  গিফট অফ ইন্ডিয়া,  নয়াদিল্লি, ভারত
* ১৯৯৮:  দ্য নেক্সট ওয়েভ,  মেলবোর্ন, অস্ট্রেলিয়া
* ১৯৯৮: ৭ম আন্তর্জাতিক কায়রো বিয়েন্নলে, কায়রো, মিশর
* ২০০০: সাক্ষী গ্যালারী,  এম্বার্কেশনস,  মুম্বই, ভারত
* ২০০০: জাহাঙ্গীর আর্ট গ্যালারী,  গ্লোবাল ভিউ: হোম অ্যান্ড দ্য ওয়ার্ল্ডে ভারতীয় শিল্পী,  মুম্বই, ভারত
* ২০০১: খোঁজ আন্তর্জাতিক শিল্পী কর্মশালা, মোদীনগর, ভারত
* ২০০২: আর্ট ইনক।,  রূপান্তরকরণ,  নয়াদিল্লি, ভারত
* ২০০৩: গ্যালারী চেমল্ড, '' ২০× ২০,' 'মুম্বই, ভারত
* ২০০৫: বোধি আর্ট,  অ্যাবস্ট্রাকশনের দিকে,  নয়াদিল্লি, ভারত
* ২০০৫: ভাদেহর আর্ট গ্যালারী,  আর উই লাইক দিস অনলি?,  নয়াদিল্লি, ভারত
* ২০০৫: তালওয়ার গ্যালারী,  (দেশি) , নিউ ইয়র্ক, এনওয়াই, মার্কিন
* ২০০৭: গ্রোভেনর ভাদেহেরা গ্যালারী,  এখানে এবং এখন,  লন্ডন, যুক্তরাজ্য
* ২০১১: সান জোসে যাদুঘর, '' রুটস ইন দ্যা এয়ার এন্ড ব্রাঞ্চেস বিলো ', "" সান জোসে, সিএ, মার্কিন
* ২০১১: প্রিন্স অফ ওয়েলস মিউজিয়াম,  ফ্যাবুলার বডিস,  মুম্বই, ভারত
নগাঁও
নগাঁও গুয়াহাটির পূর্বদিকে  দূরত্বে অবস্থিত ভারতবর্ষের আসাম রাজ্যের নগাঁও জেলার একটি শহর ও পৌরসভা।
দ্য ওয়াশিংটন পোস্ট
দ্য ওয়াশিংটন পোস্ট (The Washington Post) মার্কিন যুক্তরাষ্ট্রের ওয়াশিংটন ডি.সি. শহরের সবচেয়ে পুরনো ও সর্বাধিক সার্কুলেশনবিশিষ্ট ইংরেজি দৈনিক পত্রিকা। ১৮৭৭ সাথে এটি প্রতিষ্ঠিত হয়। যুক্তরাষ্ট্রের রাজধানীতে অবস্থিত হওয়ায় মার্কিন রাজনীতি ও বৈদেশিক সম্পর্কের ব্যাপারে এই পত্রিকাটির যথেষ্ট প্রভাব বিদ্যমান। জাতীয় পর্যায়ে প্রকাশিত পত্রিকা না হলেও ওয়াশিংটন পোস্ট-কে একটি "প্রামাণিক সংবাদপত্র" (Newspaper of record হিসেবে গণ্য করা হয়। ওয়াশিংটন ডি.সি. অঞ্চল, এবং ম্যারিল্যান্ড ও ভার্জিনিয়া অঙ্গরাজ্যে পত্রিকাটির সংস্করণ বের হয়।
নগাঁও
শিক্ষাক্ষেত্রে, নগাঁও শহরে মোট সাক্ষরতা ৯৮,০৬৮ যার ৫২,৬৯০ পুরুষ জন এবং ৪৫,৩৭৮ মহিলা জন। নগাঁও শহরের সাক্ষরতার হার ৯৩.৪৩ শতাংশ যার পুরুষ এবং মহিলার সাক্ষরতা হার ৯৮.৫৮ এবং ৮৮.০৮ শতাংশ।
দ্য ওয়াশিংটন পোস্ট
পত্রিকাটির ফরম্যাট ব্রডশিট। এতে রঙিন ও সাদা-কালো উভয় ধরনের ছবিই প্রকাশিত হয়। পত্রিকাটির বিভিন্ন অংশগুলোর মধ্যে আছে প্রধান অংশ যা প্রথম পাতা নিয়ে গঠিত। এরপর আছে আন্তর্জাতিক, ব্যবসা-বাণিজ্য, রাজনীতি, এবং সম্পাদকীয় ও মতামত। এছাড়াও থাকে আঞ্চলিক সংবা, খেলাধুলা, ফ্যাশন, এবং সাংষ্কৃতিক খবরাদি। রবিবারের সংস্করণে আরো বর্ধিতভাবে বিভিন্ন অংশ সন্নিবেশিত হয়। যেমন: ট্রাভেল কমিক্‌স, টিভি সাপ্তাহিক, এবং ওয়াশিংটন পোস্ট ম্যাগাজিন। ওয়াশিংটন পোস্ট হচ্ছে দ্য ওয়াশিংটন পোস্ট কোম্পানির একটি অংশ, যার অধীনস্থ অন্যান্য কোম্পানিগুলোর মধ্যে আছে ওয়াশিংটন পোস্ট মিডিয়া, ওয়াশিংটন পোস্ট ডিজিটাল, এবং ওয়াশিংটন পোস্ট ডট কম।
১৯৯১ সালে লিওনার্ড ডাওনি জুনিয়রকে নির্বাহী সম্পাদক হিসেবে স্থলাভিষিক্ত করার পর থেকে পত্রিকাটি ২৫ বার পুলিৎজার পুরস্কার জয় করেছে। ২০০৮ সালে এটি ৮টি একক পুলিৎজার পুরস্কার লাভ করে, যা কোন পত্রিকার এক বছরে দ্বিতীয় সর্বোচ্চ সংখ্যক পুলিৎজার জয়ের উদাহরণ।
নগাঁও
ভৌগোলিক অবস্থান
ব্রহ্মপুত্র নদের একটি উপনদী কোলং নদী  নগাঁও শহরের মধ্য দিয়ে প্রবাহিত হয় এবং শহরটিকে নগাঁও এবং হয়বরগাঁও  দুটি স্বতন্ত্র অঞ্চলে বিভাজিত হয়।
নগাঁও উত্তরে শোণিতপুর জেলা ও ব্রহ্মপুত্র নদ দ্বারা বেষ্টিত। দক্ষিণদিকে পশ্চিম কার্বি আংলং জেলা এবং দিমা হাসাও সীমান্তরিত করেছে। পূর্বদিকে পূর্ব কারবি আংলং ও গোলাঘাট জেলা এবং পশ্চিমদিকেতে ইহা প্রতিবেশী মরিগাঁও জেলার সীমানা দ্বারা বেষ্টিত।
নগাঁও শহরে অনেক বিল, ফেকাশে এবং  জলাভূমি আছে। সে অঞ্চলগুলো হচ্ছে - মরিকলং, পোতাকলং,  হারিভাঙ্গা, সামাগুরি বিল, উরিগাদাং,নৌভাঙ্গা,জোঙ্গালবলহু এবং এই জলাভূমিগুলোর স্রোত হলো কলং ও কপিলি নদী।
সড়ক -
নগাঁও শহরের জাতীয় মহাসড়ক ব্যবস্থা  এন.এইস. - ৩৬ এবং  এন.এইস. -৩৭ মধ্য দিয়ে আসামের গুরুত্বপূর্ণ স্থানগুলোতে সহজ প্রবেশাধিকার প্রদান করেছে। বাস পরিষেবা শহরটিকে আসামের অন্যান্য অঞ্চলের সাথে  সংযুক্ত করেছে।
রেলপথ -
নগাঁও শহরে দুটি রেল জংশন  আছে, একটি হাইবারগাঁও-এ এবং অন্যটি নগাঁও সদরে। চাপারমুখ নিকটতম রেলজংশন যা নগাঁও থেকে ২৮ কি.মি. দূরত্বে অবস্থিত।
বিমানবন্দর
তেজপুর বিমানবন্দর শহরের নিকটতম বিমানবন্দর এবং গুয়াহাটির লোকপ্রিয় গোপীনাথ বরদলৈ আন্তর্জাতিক বিমানবন্দর নিকটতম আন্তর্জাতিক বিমানবন্দরটি।
জনপরিসংখ্যান
ভারতবর্ষের আদমশুমারী - ২০১১ অনুযায়ী, শহরটির মোট জনসংখ্যা ১৪৭,২৩১। জনসংখ্যার উপর ভিত্তিতে গুয়াহাটি, যোরহাট, শিলচর ও ডিব্রুগড়ের আসামের পঞ্চম বৃহত্তম শহর।  জনসংখ্যা মূলত ভিন্নধর্মী প্রকৃতির। শহরটি অসমীয়া, মুসলিম, বাঙালি, মারওয়াড়ী সম্প্রদায়ের সংখ্যাগরিষ্ঠ গঠন করে।
রাজনীতি
নগাঁও শহর নগাঁও লোকসভা সমষ্টির একটি অংশ।
শিক্ষাব্যবস্থা
আধুনিক শিক্ষার ব্যবস্থা মাইলস ব্রন্সন এবং নাথান ব্রাউন ইত্যাদি মিশনারীদের দ্বারা জেলাতে উনিশ শতকে প্রথম সূচনা হয়। আনন্দরাম ঢেকিয়াল ফুকান, অসমীয়া সাহিত্যের একজন প্রধান ব্যক্তিত্ব, অসমীয়া সাহিত্যের বিকাশের জন্য জীবনের বেশীর ভাগ সময় নগাঁও-এ অতিবাহিত করেন। প্রায় দুই দশক ধরে অসমীয়া বুদ্ধিজীবী গুনভিরাম বড়ুয়া এই নগাঁও শহরে অসমীয়া সাহিত্যের বিকাশে কর্মরত ছিলেন।
বিদ্যালয় -
আসামের প্রাচীনতম বিদ্যালয় ১৮৪৬ সনে মাইল্স ব্রনসন কর্ত্তৃক প্রতিষ্ঠিত নগাঁও মিশন উচ্চ বিদ্যালয় নগাঁও শহরে অবস্থিত। এছাড়া নগাঁও শহরে রয়েছে সরকারি বালক উচ্চ মাধ্যমিক বিদ্যালয় ১৮৬৫ সনে প্রতিষ্ঠিত আসামের তৃতীয় প্রাচীনতম বিদ্যালয়। আরেকটি প্রাচীনতম বিদ্যালয় হচ্ছে ডসন উচ্চ মাধ্যমিক ও বহুমুখী বিদ্যালয়। নগাঁও কেন্দ্রীয় বিদ্যালয় এবং খ্রীষ্ট জ্যোতি বিদ্যালয়  নগাঁও শহরের মধ্যে শ্রেষ্ঠ ইংরেজি মাধ্যমিক বিদ্যালয় হিসাবে গণ্য করা হয়। হাইবাগাঁও বাজারের নিকটস্ত মাড়ওয়ারী হিন্দি হাইস্কুল শ্রেষ্ঠ হিন্দি বিদ্যালয়।
প্রখ্যাত ইংরেজি মাধ্যম বিদ্যালয়ঃ- খ্যাতি সম্পন্ন অন্যান্য শিক্ষাঃ-
কলেজসমূহ -
বর্তমানে প্রায় ২৫ কলেজ আছে। নিম্নে কয়েকটি খ্যাতনামা কলেজের নাম উল্লেখ করা হয়ঃ-
(১) নগাঁও কলেজ,
(২) এ.ডি.পি.কলেজ (আনন্দরাম ঢেকিয়াল ফুকনের নামানুসারে),
(৩) খাগরিজান কলেজ (নগাঁও জেলার পুরাতন প্রশাসনিক সদরের নামানুসারে),
(৪) নগাঁও বালিকা কলেজ,
(৫) নগাঁও আইন কলেজ,
(৬) নগাঁও জি.এন. ডি.জি. বাণিজ্য কলেজ,
(৭) কলেজ অব ফিশেরিস (রাহাতে অবস্থিত  যোরহাটের আসাম কৃষি বিশ্ববিদ্যালয়ের একাডেমিক ব্যবস্থাপনার অধীনে আসা উত্তর-পূর্ব ভারতের অন্যতম কলেজ ),
(৯) হোমিওপ্যাথিক মেডিকেল কলেজ,
(১০)পাণিগাঁও আই.টি.আই.
মেডিকেল কলেজ -
নগাঁও মেডিকেল কলেজ ও হাসপাতাল নগাঁও-এ অবস্থিত একটি সংযুক্ত হাসপাতাল সহ একটি মেডিকেল কলেজ। এটি ২০২৩ সালে ১০০ জন স্নাতক ছাত্রের প্রাথমিক ক্ষমতা সহ কাজ শুরু করে। কলেজটি ন্যাশনাল মেডিকেল কমিশন দ্বারা স্বীকৃত এবং শ্রীমন্ত শঙ্করদেব ইউনিভার্সিটি অফ হেলথ সায়েন্সেস, গুয়াহাটির সাথে অনুমোদিত। ২০১৬ সালের ফেব্রুয়ারী মাসে আসামের তৎকালীন মুখ্যমন্ত্রী তরুণ গগৈ দ্বারা ভিত্তিপ্রস্তর স্থাপন করা হয়েছিল এবং ১৮ ফেব্রুয়ারী, ২০১৭ তারিখে নির্মাণ শুরু হয়েছিল। অল ইন্ডিয়া ইনস্টিটিউট অফ মেডিক্যাল সায়েন্সেস, গুয়াহাটি এবং আরও দুটি মেডিকেল কলেজের সাথে ১৪ এপ্রিল, ২০২৩-এ কলেজটি প্রধানমন্ত্রী নরেন্দ্র মোদি দ্বারা উদ্বোধন করা হয়েছিল। কলেজটি নগাঁও-এর ডিফালু, মোহখুলিতে অবস্থিত এবং শ্রীমন্ত শঙ্করদেব স্বাস্থ্য বিজ্ঞান বিশ্ববিদ্যালয়-এর সাথে অধিভুক্ত। কলেজটি স্নাতক মেডিক্যাল কোর্স অফার করে এবং শিক্ষকতা অনুষদ এবং প্রবীণ বাসিন্দাদের সাথে সজ্জিত।
ক্রীড়া
নগাঁও স্টেডিয়ামটি প্রয়াত নুরুল আমিন নামে নামকরণ করা হয়।নুরুল আমিন স্টেডিয়ামে প্রতি বছর আগস্ট ও সেপ্টেম্বর মাসে মর্যাদাপূর্ণ স্বাধীনতা দিবস ফুটবল টুর্নামেন্টের আয়োজিত হয় এবং এই টুর্নামেন্ট জাতীয় খ্যাতি সম্পন্ন দলরাও অংশগ্রহণ করেন।
গদানস্ক
গদানস্ক (, ; ; Gduńsk ; Danzig ; Gedanum, Dantiscum) হলো উত্তর পোল্যান্ডের বাল্টিক সাগরের উপকূলে অবস্থিত একটি শহর। ৪৭০,৬২১ জনবসতি বিশিষ্ট গদানস্ক পোমারিয়ান প্রদেশের রাজধানী এবং বৃহত্তম শহর। এটি পোল্যান্ডের প্রধান সমুদ্রবন্দর এবং দেশের চতুর্থ বৃহত্তম মহানগর এলাকা।
নামের বুত্পত্তি
শহরের নামটি সম্ভবত গদানিয়া নদী, যা বর্তমানে মোতলাওয়া নামে পরিচিত, যার পার্শ্বে শহরটি অবস্থিত, থেকে উদ্ভূত হয়েছে। তবে, ভাষাবিদদের মতে, নামটি প্রোটো-স্লাভিক বিশেষণ/উপসর্গ gъd থেকে এসেছে, যার অর্থ ভেজা বা আর্দ্র এবং এর সাথে রূপমূল ń/ni এবং প্রত্যয় -sk- যুক্ত হয়ে পূর্ণ নামটি গঠিত হয়েছে।
অহল্যা
অহল্যা (अहल्या) হলেন এক হিন্দু পৌরাণিক চরিত্র। তিনি ঋষি গৌতমের পত্নী। বিভিন্ন ধর্মগ্রন্থে উল্লিখিত কাহিনিসূত্রে জানা যায়, দেবরাজ ইন্দ্র তাঁর সতীত্ব হরণ করেন, ব্যভিচারের অপরাধে ঋষি গৌতম তাঁকে অভিশাপ দেন এবং বিষ্ণুর অবতার রাম এসে তাঁকে শাপমুক্ত করেন।
ব্রহ্মা এক পরমাসুন্দরী নারী সৃষ্টির মানসে অহল্যাকে সৃষ্টি করেছিলেন। তাঁর স্বামী ঋষি গৌতম বয়সে তাঁর থেকে অনেক বড়ো ছিলেন। প্রাচীনতম পূর্ণাঙ্গ উপাখ্যানগুলিতে বলা হয়েছে, অহল্যা ছদ্মবেশী ইন্দ্রকে চিনতে পারলেও তাঁকে প্রত্যাখ্যান করেননি। কিন্তু পরবর্তীকালের গ্রন্থগুলির মতে, অহল্যা নির্দোষ ছিলেন। তিনি ইন্দ্রের শঠতার শিকার হয়েছিলেন অথবা ধর্ষিতা হয়েছিলেন। সকল উপাখ্যানেই দেখা যায়, ঋষি গৌতম অহল্যা ও ইন্দ্র উভয়কেই অভিশাপ দিয়েছিলেন। অভিশাপটি ঠিক কী ছিল, তা নিয়ে অবশ্য গ্রন্থগুলির মধ্যে মতভেদ আছে। তবে সকল গ্রন্থেই কথিত হয়েছে যে, রাম অহল্যার ত্রাতা ও মুক্তিদাতা রূপে উপস্থিত হয়েছিলেন। প্রাচীনতর গ্রন্থগুলিতে আছে, প্রায়শ্চিত্তের জন্য অহল্যা কঠোর তপস্যা করেছিলেন এবং রামকে আতিথ্য দান করে পাপমুক্ত হন। কিন্তু পরবর্তীকালে প্রচলিত হওয়া জনপ্রিয় পুনর্কথনগুলিতে দেখা যায়, ঋষির অভিশাপে অহল্যা পাথর হয়ে যান এবং রামের পাদস্পর্শে পুনরায় মানবী রূপ ফিরে পান।
শাস্ত্রগ্রন্থগুলিতে অহল্যার যে জীবনকথা পাওয়া যায়, তার সব ক’টিরই কেন্দ্রীয় বিষয়বস্তু হল ইন্দ্র কর্তৃক অহল্যাকে প্রলুব্ধকরণ এবং তার প্রতিফল। ব্রাহ্মণ গ্রন্থগুলিতেই (খ্রিস্টপূর্ব নবম থেকে ষষ্ঠ শতাব্দী) প্রথম ইন্দ্রের সঙ্গে তাঁর সম্পর্কের আভাস দেওয়া হলেও হিন্দু মহাকাব্য রামায়ণেই (খ্রিস্টপূর্ব পঞ্চম-চতুর্থ শতাব্দী) প্রথম স্পষ্টভাবে ও সবিস্তারে তাঁর পরকীয়া সম্পর্কের উল্লেখ পাওয়া যায়। রামায়ণে রামের মাহাত্ম্য কীর্তিত হয়েছে। তাই মধ্যযুগীয় কথকেরা রাম কর্তৃক অহল্যা-উদ্ধারণকে ঈশ্বরের কৃপার নিদর্শন হিসেবে সেই কাহিনির উপরেই অধিক গুরুত্ব আরোপ করতেন। বিভিন্ন ধর্মগ্রন্থে বহুবার পুনর্কথিত হওয়ার পাশাপাশি আধুনিক যুগের কবিতা, ছোটোগল্প এমনকি নৃত্য ও নাট্যসাহিত্যেও এই কাহিনি বারবার উপস্থাপিত হয়েছে। প্রাচীন উপাখ্যানগুলিতে রামের মাহাত্ম্য কীর্তিত হলেও আধুনিক গল্পগুলি অহল্যার উপর বিশেষভাবে আলোকপাত করে তাঁরই দৃষ্টিকোণ থেকে রচিত হয়েছে। কোনও কোনও উপাখ্যানে অবশ্য তাঁর সন্তানসন্ততির কথাও আছে।
হিন্দুরা প্রথানুসারে অহল্যাকে পঞ্চকন্যার (পাঁচ আদর্শ সতী) প্রথমা মনে করেন। হিন্দু বিশ্বাস অনুযায়ী, এই পঞ্চকন্যার নাম আবৃত্তি করলে পাপস্খালন ঘটে। কোনও কোনও ক্ষেত্রে নিঃশঙ্ক চিত্তে অভিশাপ গ্রহণের জন্য তাঁকে পতিব্রতা ও নারীত্বের আদর্শ হিসেবে প্রশস্তি করা হয়; আবার অন্য ক্ষেত্রে ব্যভিচারের অপরাধে তাঁর নিন্দাও করা হয়ে থাকে।
নাম-ব্যুৎপত্তি
"অহল্যা" নামটিকে দুই ভাগে ভাগ করা যেতে পারে: "অ" ও "হল্যা"। "অ" একটি নঞর্থক উপসর্গ এবং সংস্কৃত অভিধানগুলিতে "হল্যা" শব্দটির সংজ্ঞায় এটিকে লাঙল (হল), হলকর্ষণ অথবা অঙ্গবৈকল্যের সঙ্গে যুক্ত করা হয়েছে। রামায়ণ গ্রন্থের উত্তরকাণ্ডে ব্রহ্মা সংস্কৃত "অহল্যা" নামটির সংজ্ঞায় বলেছেন "যিনি অসৌন্দর্যের অখ্যাতি হতে মুক্ত" অথবা "যিনি নিখুঁত সুন্দরী"। এই প্রসঙ্গে ইন্দ্রকে তিনি বলেছেন কীভাবে তিনি সকল সৃষ্টির বিশেষ সৌন্দর্য আহরণ করে তা অহল্যার শরীরের মাধ্যমে তা প্রকাশ করেছেন। কয়েকটি সংস্কৃত অভিধান যেহেতু অহল্যা শব্দটির অনুবাদে "অকর্ষিত" কথাটি ব্যবহার করেছে, সেই হেতু কোনও কোনও আধুনিক লেখক এটিকে যৌনসংগমের ইঙ্গিত বলে মনে করেন। তাঁদের মতে, নামটি কোনও কুমারী অথবা মাতৃচরিত্রের দ্যোতক। এই অর্থটি তাঁর চরিত্রের সঙ্গে খাপ খায়। কারণ, ভিন্ন ভিন্ন দৃষ্টিকোণ থেকে অহল্যাকে ইন্দ্রের নাগালের বাইরে বলেই গণ্য করা হয়ে থাকে। যদিও রবীন্দ্রনাথ ঠাকুর আক্ষরিক "অকর্ষিত" অর্থটির প্রতিই গুরুত্ব আরোপ করে বলেছেন যে, অহল্যা হলেন পাথুরে অনুর্বর জমির প্রতীক, যা রাম কর্তৃক কর্ষণযোগ্য হয়েছিল। দিল্লি বিশ্ববিদ্যালয়ের অধ্যাপক ভারতী ঝাবেরি রবীন্দ্রনাথের সঙ্গে ঐকমত্য পোষণ করে অহল্যাকে অকর্ষিত জমি হিসেবেই ব্যাখ্যা করেন। তাঁর ব্যাখ্যার ভিত্তি ছিল গুজরাতে প্রচলিত আদিবাসী ভিল রামায়ণ, যা প্রকৃতপক্ষে তারিখবিহীন ও মৌখিকভাবে প্রচলিত কাহিনি।
আদি কাণ্ড
রামায়ণের আদিকাণ্ডে অবশ্য এই উপাখ্যানটি সামান্য অন্যভাবে বর্ণিত হয়েছে। এই উপাখ্যানে বলা হয়েছে, মিথিলার নিকটস্থ এক উপবনে নিজের আশ্রমে গৌতম অহল্যাকে নিয়ে বাস করতেন। একদিন মুনির অনুপস্থিতির সুযোগে, তার বেশ ধরে এসে ইন্দ্র অহল্যার নিকট সঙ্গম প্রার্থনা করেন। পূজারত অহল্যা তাকে প্রতীক্ষা করতে বললেও, তার শাপের ভয়ে মিলনে রাজি হন। অহল্যার সাথে যৌন মিলন করার পর ইন্দ্র পালাতে যান। পালাতে গিয়ে ইন্দ্র ধরা পড়ে যান। গৌতম স্নান করে তখন সমিধকুশ নিয়ে ফিরছিলেন। ইন্দ্রকে তিনি অভিশাপ দেন যে তাকে বৃষণ অর্থাৎ অণ্ডকোষহীন হতে হবে। অহল্যাকে তিনি শাপ দেন যে তাকে বহু সহস্র বছর “বায়ুভক্ষা, নিরাহারা, ভস্মশায়িনী, তপ্যন্তী, প্রস্তরবৎ ও অদৃশ্যা” হয়ে থাকতে হবে। রাম তাকে আতিথ্য দিলে তিনি পবিত্র হবে ও কামরহিত হয়ে স্বামীর সঙ্গে পুনরায় মিলিত হবেন। এরপর গৌতম হিমবৎ পর্বতের শিখরে তপস্যায় নিমগ্ন হন। মিথিলার পথে এই উপাখ্যান শুনতে শুনতে রাম ও লক্ষ্মণ মুনির আশ্রমে এসে উপস্থিত হন। অহল্যার শাপমুক্তি ঘটে। তিনি ভস্মশয্যা থেকে উঠে এসে অতিথি সৎকার করে। রাম ও লক্ষ্মণও তার পদধূলি নেন। দেবতারা আকাশ থেকে পুষ্পবৃষ্টি ঘটান ও অহল্যার প্রশংসায় পঞ্চমুখ হন। গৌতম ঋষি ফিরে আসেন এবং রামচন্দ্রকে পূজা করে স্ত্রীকে নিয়ে তপস্যা করতে চলে যান।
অন্যান্য গ্রন্থ
কথাসরিৎসাগর-এ আছে ইন্দ্র ধরা পড়েননি। তিনি ‘মার্জার’-এর রূপ ধারণ করে পালান। গৌতম স্ত্রীকে জিজ্ঞাসা করলে তিনি বলেন, ‘মার্জার’ চলে গেছে। কথাটি দ্ব্যর্থক। এক অর্থে ‘মৎ-জার’ অর্থাৎ আমার নিষিদ্ধ প্রেমিক, অন্য অর্থে বিড়াল।
একটি মতে, গৌতমের অভিশাপে অহল্যা পাথর হয়ে যান। রামচন্দ্রের পাদস্পর্শে তার মুক্তি ঘটে। এক মতে, গৌতমের শাপে ইন্দ্রে সারা দেহ যোনি চিহ্নে ভরে যায়। পরে ইন্দ্রের কাতর প্রার্থনায়, সমস্ত যোনি-চিহ্ন গুলি চোখে (লোচন) রূপান্তরিত করে দেন। ইন্দ্র সহস্র-লোচন হয়ে বিড়ম্বনা থেকে মুক্তি পেলেন। একটি মতে, অহল্যার রূপে মুগ্ধ হয়ে ইন্দ্র মোরগের বেশে মধ্যরাতে আশ্রমে উপস্থিত হন ও ডেকে ওঠেন। ভোর হয়েছে মনে করে ঋষি স্নানে চলে যান। ইন্দ্র গৌতমের ছদ্মবেশে ফিরে এসে অহল্যাকে সম্ভোগ করেন। আবার অন্য একটি মতে জানা যায়, শাপমোচনের পর গৌতম পুত্র শতানন্দকে নিয়ে আশ্রমে ফিরে এসেছিলেন এবং একসঙ্গে বসবাসও শুরু করেন। পদ্মপুরাণেও রামের পাদস্পর্শে অহল্যার মুক্তির কথা আছে।
বালী ও সুগ্রীবের উপাখ্যান
গরুড়ের দাদা অরুণের দুই পুত্র অহল্যার কাছে পালিত হতে থাকে। গৌতম এঁদের সহ্য করতে না পেরে শাপ দিয়ে বানরে পরিণত করেন। এরপর ইন্দ্র এঁদের সন্ধানে এলে অহল্যা তাকে গৌতমের শাপের কথা জানান। দেবরাজ ছেলে দুটিকে খুঁজে আনেন। বড়টির লেজ বড় বলে নাম হয় বালী ও ছোটোটির গ্রীবা সুন্দর বলে নাম হয় সুগ্রীব।
অপ্সরা অহল্যা
রাজা ইন্দ্রদ্যম্নের স্ত্রীর নাম ছিল অহল্যা। তিনি ছিলেন অপ্সরা। অহল্যার উপাখ্যান শুনে অপ্সরা অহল্যা ইন্দ্র নামে এক অসুরের প্রতি আকৃষ্ট হলে রাজা তাকে বিতাড়িত করেন।
রূপক
মীমাংসা দার্শনিক কুমারিলভট্টের মতে, অহল্যার উপাখ্যান একটি রূপক। ইন্দ্র সূর্য ও অহল্যা রাত্রি বা অন্ধকারের প্রতীক। অহল্যার ধর্ষণ অন্ধকার জয়ের প্রতীক। অন্য মতে, অহল্যা উষার প্রতীক। দিনে ইন্দ্ররূপী সূর্যের উদয় হলে অহল্যারূপী ঊষা অসূর্যম্পশ্যা হয়। আবার একটি মতে, অহল্যা অনুর্বর জমির প্রতীক।
সন্তান
রামায়ণে অহল্যার পুত্র শতানন্দের (সতানন্দ) উল্লেখ রয়েছে, যিনি মিথিলার রাজা জনকের পারিবারিক পুরোহিত এবং ধর্মগুরু ছিলেন। এই সংস্করণে, শতানন্দ বিশ্বামিত্রকে তার "বিখ্যাত" মায়ের মঙ্গল সম্পর্কে উদ্বিগ্নভাবে জিজ্ঞাসা করেন। বিপরীতে, মহাভারতে দুটি পুত্রের কথা উল্লেখ করা হয়েছে: শারদ্বান,যিনি হাতে তীর নিয়ে জন্মগ্রহণ করেছিলেন এবং চিরাকারি, যার কর্মকাণ্ডের জন্য বিস্তৃত চিন্তাভাবনা বিলম্বের দিকে নিয়ে যায়। এগুলি ছাড়াও একটি নামহীন কন্যারও বর্ণনায় ইঙ্গিত করা হয়েছে। বামন পুরাণে তিন কন্যার উল্লেখ আছে: জয়া, জয়ন্তী এবং অপরাজী।